ddrg/super_eurlex huggingface dataset:
Oficialusis leidinys L 166 , 26/06/1984 p. 0001 - 0002



Tarybos reglamentas (EEB) Nr. 1763/84 1984 m. birželio 19 d. dėl Susitarimo, sudaromo pasikeičiant raštais tarp Europos ekonominės bendrijos ir Barbadoso, Belizo, Kongo Liaudies Respublikos, Fidžio, Gajanos Kooperatinės Respublikos, Jamaikos, Kenijos Respublikos, Madagaskaro Demokratinės Respublikos, Malavio Respublikos, Mauricijaus, Surinamo Respublikos, Svazilando Karalystės, Jungtinės Tanzanijos Respublikos, Trinidado ir Tobago, Ugandos Respublikos, Zimbabvės Respublikos ir Sent Kitso ir Nevio dėl pastarosios prisijungimo prie Antrosios AKR-EEB Konvencijos 7 protokolo dėl AKR šalių cukraus EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi Antrosios AKR-EEB konvencijos 7 protokolo dėl AKR šalių cukraus priede pateiktoje 2 deklaracijoje [1] numatyta, kad Sent Kitsui ir Neviui taikomas toks pat režimas, koks yra numatytas minėtame protokole 14800 tonų kiekio atžvilgiu; kadangi Sent Kitsas ir Nevis 1983 m. rugsėjo 19 d. atgavo nepriklausomybę ir kreipėsi su prašymu prisijungti prie Antrosios AKR-EEB konvencijos bei jos 7 protokolo; kadangi 7 protokolas įgyvendinamas bendro cukraus rinkos organizavimo rėmuose; kadangi yra tinkama išreikšti sutikimą dėl Susitarimo, sudaryto pasikeičiant raštais tarp Europos ekonominės bendrijos, 7 protokole nurodytų valstybių ir Sent Kitso ir Nevio dėl pastarosios prisijungimo prie 7 protokolo, privalomumo, PRIĖMĖ ŠĮ REGLAMENTĄ: 1 straipsnis Šiuo dokumentu Bendrijos vardu patvirtinamas Susitarimas, sudarytas pasikeičiant raštais tarp Europos ekonominės bendrijos ir Barbadoso, Belizo, Kongo Liaudies Respublikos, Fidžio, Gajanos Kooperatinės Respublikos, Jamaikos, Kenijos Respublikos, Madagaskaro Demokratinės Respublikos, Malavio Respublikos, Mauricijaus, Surinamo Respublikos, Svazilando Karalystės, Jungtinės Tanzanijos Respublikos, Trinidado ir Tobago, Ugandos Respublikos, Zimbabvės Respublikos ir Sent Kitso ir Nevio dėl pastarosios prisijungimo prie Antrosios AKR-EEB konvencijos 7 protokolo dėl AKR šalių cukraus. Susitarimo tekstas pridedamas prie šio reglamento. 2 straipsnis Tarybos pirmininkas įgaliojamas paskirti asmenį, įgaliotą pasirašyti Susitarimą, taip išreiškiant šio Susitarimo privalomumą Bendrijai. 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1984 m. birželio 19 d. Tarybos vardu Pirmininkas C. Cheysson [1] OL L 347, 1980 12 22, p. 1. --------------------------------------------------
Oficialusis leidinys L 026 , 31/01/1985 p. 0012 - 0012

specialusis leidimas suomių kalba: skyrius 3 tomas 18 p. 0103

specialusis leidimas ispanų kalba: skyrius 03 tomas 33 p. 0146

specialusis leidimas švedų kalba: skyrius 3 tomas 18 p. 0103

specialusis leidimas portugalų kalba skyrius 03 tomas 33 p. 0146



Tarybos reglamentas (EEB) Nr. 231/85 1985 m. sausio 29 d. iš dalies keičiantis Reglamentą 136/66/EEB dėl bendro aliejų ir riebalų rinkos organizavimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Reglamento Nr. 136/66/EEB [4] 4 straipsnio 1 dalies su paskutiniais pakeitimais, padarytais Reglamentu (EEB) Nr. 2260/84 [5] numato, kad tais atvejais, kai per prekybos metus ženkliai pakinta faktoriai, kurie buvo naudojami tipinei alyvuogių aliejaus rinkos kainai per prekybos metus nustatyti, gali būti priimtas sprendimas dėl tipinės rinkos kainos ir slenkstinės kainos, taikomos per prekybos metus, patikslinimo, laikantis šio reglamento 38 straipsnio nustatytos tvarkos; kadangi, siekiant gerai tvarkyti rinką, reikėtų pateikti išsamias taisykles, leidžiančias nustatyti, kokie yra tie ženklūs atitinkamų faktorių pokyčiai; kadangi taip pat reikėtų priimti nuostatą dėl vartojimo pagalbos lygmens patikslinimo ir vartojimo pagalbos procentinio dydžio, kuris galėtų tapti tiek pripažintų prekybos organizacijų veiklos, tiek įvairių programų, padedančių gauti informaciją apie alyvuogių aliejaus suvartojimą bei skatinančių jo vartojimą, finansavimo pagrindu, PRIĖMĖ ŠĮ REGLAMENTĄ: 1 straipsnis Reglamento Nr. 136/66/EEB 4 straipsnis yra pakeičiamas taip: 1. 1 dalies antroji pastraipa yra pakeičiama taip: "Tačiau tais atvejais, kai faktoriai, kurie yra naudojami tipinei alyvuogių aliejaus rinkos kainai nustatyti, per prekybos metus taip pakinta, jog, remiantis išsamiomis taisyklėmis, nustatytinomis 38 straipsnyje numatyta tvarka, juos galima laikyti ženkliai pakitusiais, laikantis anksčiau minėtos tvarkos, gali būti priimtas sprendimas dėl tipinės rinkos kainos ir slenkstinės kainos per prekybos metus patikslinimo. Tokiais atvejais vartojimo pagalbos lygis ir 11 straipsnio 5 bei 6 dalyje minėti vartojimo pagalbos procentiniai dydžiai gali būti patikslinti laikantis tos pačios tvarkos." 2. 4 dalies antroji pastraipa pakeičiama taip: "1 dalies 1 pastraipos b punkte minėtas kainas patvirtina Taryba, remdamasi Komisijos pasiūlymu, kvalifikuota balsų dauguma." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. sausio 29 d. Tarybos vardu Pirmininkas G. Andreotti [1] OL C 317, 1984 11 28, p. 8. [2] 1985 m. sausio 18 d. pateikta nuomonė (dar nepaskelbta Oficialiajame leidinyje). [3] OL C 103, 1984 4 16, p. 35. [4] OL 172, 1966 9 30, p. 3025/66. [5] OL L 208, 1984 8 3, p. 1. --------------------------------------------------
Oficialusis leidinys L 122 , 07/05/1985 p. 0001 - 0001

specialusis leidimas suomių kalba: skyrius 11 tomas 11 p. 0211

specialusis leidimas ispanų kalba: skyrius 04 tomas 3 p. 0115

specialusis leidimas švedų kalba: skyrius 11 tomas 11 p. 0211

specialusis leidimas portugalų kalba skyrius 04 tomas 3 p. 0115



Tarybos Reglamentas (EEB) Nr. 1172/85 1985 m. gegužės 2 d. dėl susitarimo pasikeičiant raštais tarp Europos ekonominės bendrijos ir Danijos Vyriausybės bei Farerų Salų vidaus Vyriausybės dėl lašišų gaudymo Farerų vandenyse sudarymo EUROPOS BENDRIJŲ TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Bendrija ir Danijos Vyriausybė bei Farerų Salų vidaus Vyriausybė konsultavosi abi puses dominančiais žuvininkystės klausimais; kadangi abi šalys sutarė, kad Šiaurės Atlanto lašišų apsaugos organizacija (NASCO) yra tinkamas forumas lašišų žvejybai reguliuoti Farerų Salų žuvininkystės rajone; kadangi Farerų Salų valdžios institucijos patvirtino, kad jos bendradarbiaus su Bendrija per 1985 m. metinį NASCO susirinkimą siekiant susitarti dėl reguliavimo priemonių, nustatančių sugautų lašišų kvotą Farerų Salų žuvininkystės rajone per sezoną, kuris prasideda 1985 m. spalio 1 d. ir baigiasi 1986 m. gegužės 31 d.; kadangi šalys susitarė toliau konsultuotis, jeigu NASCO nepatvirtintų atitinkamų reguliavimo priemonių; kadangi konsultacijų pabaigoje abi delegacijos parafavo susitarimą pasikeičiant raštais; kadangi Bendrija suinteresuota patvirtinti šį susitarimą, PRIĖMĖ ŠĮ REGLAMENTĄ: 1 straipsnis Bendrijos vardu patvirtinamas susitarimas pasikeičiant raštais tarp Europos ekonominės bendrijos ir Danijos Vyriausybės bei Farerų Salų vidaus Vyriausybės dėl lašišų gaudymo Farerų vandenyse. Susitarimo tekstas pridedamas prie šio reglamento. 2 straipsnis Tarybos pirmininkui suteikiamas leidimas paskirti įgaliojimus turinčius asmenis susitarimui pasikeičiant raštais pasirašyti ir taip susaistyti Bendriją. 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1985 m. gegužės 2 d. Tarybos vardu Pirmininkas F. M. Pandolfi [1] OL C 52, 1985 2 26, p. 4. [2] 1985 m. balandžio 19 d. pareikšta nuomonė (dar nepaskelbta Oficialiajame leidinyje). --------------------------------------------------
Oficialusis leidinys L 176 , 20/07/1993 p. 0023 - 0023



Komisijos reglamentas (EEB) Nr. 1943/93, 1993 m. liepos 16 d. dėl importo dokumentų tam tikrų tunų rūšių konservams, kurių kilmės šalis trečiosios šalys, išdavimo EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1992 m. gruodžio 17 d. Tarybos reglamentą (EEB) Nr. 3759/92 dėl bendro žuvininkystės ir akvakultūros produktų rinkos organizavimo [1], iš dalies pakeistą Reglamentu (EEB) Nr. 697/93 [2], ypač į jo 21 straipsnio 5 dalį, kadangi Komisijos reglamentas (EEB) Nr. 1792/93 [3] Komisijos reglamento (EEB) Nr. 3900/92 3 straipsnio 1 dalies b punkte [4] nurodytiems naujiems importuotojams suteikė teisę importuoti 210 tonų tam tikrų tunų rūšių konservų; kadangi dėl mažų kiekių, jeigu prašomi kiekiai viršija turimus, Komisija burtų keliu parenka iš tą pačią dieną pateiktų paraiškų; kadangi 1993 m. liepos 13 d. nauji importuotojai pateikė importo dokumentus 4980 tonų kiekiui; kadangi Komisija burtų keliu iš šių paraiškų atrinko 1993 m. liepos 15 d.; kadangi valstybės narės turi sustabdyti importo dokumentų išdavimą kitoms paraiškoms, PRIĖMĖ ŠĮ REGLAMENTĄ: 1 straipsnis 1993 m. liepos 13 d. pateiktiems prašymams pagal Reglamento (EEB) Nr. 3900/92 3 straipsnio 1 dalies b punktą importo dokumentai konservams iš Tunnus rūšies tunų, pelamidžių (Euthynnus pelamis) ir kitų Euthynnus genties rūšių, klasifikuojamų KN kodų ex16041411, ex16041419, ex16041930 ir ex16042070 subpozicijose, kurių kilmės šalis Reglamento (EEB) Nr. 3900/92 1 straipsnio 1 dalyje nurodytos trečiosios šalys, paskirstomi taip: (tonomis) | Gavėjas | Suteiktas kiekis | Matrico Belgium | 15 | Becker, Ernst | 15 | Bioreform Ltd | 15 | Campione & Farnetani GmbH | 15 | Hofka Warenhandelsgesellschaft mbH | 15 | Kaiser's Kaffe-Geschäft AG | 15 | Lohmann Vertriebsgesellscgaft mbH | 15 | Merkur Delta Intern. Partenreederei | 15 | Rickertsen Gertränke Vertrieb GmbH & Co. KG | 15 | Rickertsen, Georg & Jürgen (GmbH & Co.) | 15 | Schaub, H. Friedrich & Co. | 15 | Wolf Handelsgesellschaft mbH | 15 | Photocopying Equipment & Rentals (SE) Ltd | 15 | W.H. Frost Ltd | 15 | 2 straipsnis Importo dokumentų konservams iš Tunnus rūšies tunų, pelamidžių (Euthynnus pelamis) ir kitų Euthynnus genties rūšių, klasifikuojamų KN kodų ex16041411, ex16041419, ex16041930 ir ex16042070 subpozicijose, kurių kilmės šalis Reglamento (EEB) Nr. 3900/92 1 straipsnio 1 dalyje nurodytos trečiosios šalys, išdavimas paraiškoms, pagal to reglamento 3 straipsnio 1 dalies b punktą pateiktoms nuo 1993 m. liepos 14 d., sustabdomas. 3 straipsnis Šis reglamentas įsigalioja 1993 m. liepos 20 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1993 m. liepos 16 d. Komisijos vardu Yannis Paleokrassas Komisijos narys [1] OL L 388, 1992 12 31, p. 1. [2] OL L 76, 1993 3 30, p. 12. [3] OL L 163, 1993 7 6, p. 21. [4] OL L 392, 1992 12 31, p. 26. --------------------------------------------------
Oficialusis leidinys L 024 , 29/01/1994 p. 0033 - 0033

specialusis leidimas suomių kalba: skyrius 3 tomas 55 p. 0383

specialusis leidimas švedų kalba: skyrius 3 tomas 55 p. 0383



Komisijos reglamentas (EB) Nr. 177/94 1994 m. sausio 28 d. iš dalies keičiantis Reglamentą (EEB) Nr. 2568/91 dėl alyvuogių aliejaus bei maišyto alyvuogių išspaudų aliejaus savybių ir dėl atitinkamų analizės metodų EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1966 m. rugsėjo 22 d. Tarybos reglamentą 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EB) Nr. 3179/93 [2], ir ypač į jo 35a straipsnį, kadangi Komisijos reglamentas (EEB) Nr. 2568/91 [3] su paskutiniais pakeitimais, padarytais Reglamentu (EEB) Nr. 620/93 [4], nustatė alyvuogių aliejaus ir maišyto alyvų išspaudų aliejaus savybes bei atitinkamus analizės metodus; kadangi Reglamento (EEB) Nr. 2568/91 XII priedas numato, kad kai kurių rūšių pirmo spaudimo alyvuogių aliejaus rūšiavimui tam tikrą laiką reikia taikyti leistinąjį nuokrypį; kadangi, atsižvelgiant į patyrimą intervencinių operacijų atveju taikant 0,5 taško leistiną nuokrypį, siekiant tinkamai valdyti intervencinę programą, minėtas leistinas nuokrypis turi būti panaikintas; kadangi, norint labiau atsižvelgti į natūralias kai kurių alyvuogių aliejų savybes, XIV priedas turi būti iš dalies pakeistas; kadangi Reglamento (EEB) Nr. 2568/91 tekste būtina ištaisyti kai kurias klaidas; kadangi šioje direktyvoje numatytos priemonės atitinka Aliejaus ir riebalų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2568/91 iš dalies keičiamas taip: 1. IV priedo 5.2.5.2 punkte "100" keičiama į "1000". 2. XII priedo 10.2 punkto dalies "Rezultatų išreiškimas" antroji pastraipa keičiama taip: "Tačiau aliejams, kurie yra intervencinių operacijų objektas, leistinas nuokrypis netaikomas." 3. XIV priede 2 papildoma pastaba iš dalies keičiama taip: - B. I. punkto a papunktyje, B. II. punkto c papunktyje ir C punkto b papunktyje terminas "alifatiniai alkoholiai" keičiamas terminu "vaškas", - B. I. punkto a papunktyje "400" keičiama į "350", - B. II. punkto c papunktyje "300" keičiama į "250", - C punkto c papunktis keičiamas taip: - "c) ekstinkcijos koeficientas K270 (100) ne didesnis kaip 1,20", - C punkto d papunktis keičiamas taip: - "d) ekstinkcijos koeficiento pokytis (ΔK) 270 nm srityje ne didesnis kaip 0,16". 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Tačiau šio reglamento 1 straipsnio 3 dalis įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. sausio 28 d. Komisijos vardu René Steichen Komisijos narys [1] OL 172, 1966 9 30, p. 3025/66. [2] OL L 285, 1993 11 20, p. 9. [3] OL L 248, 1991 9 5, p. 1. [4] OL L 66, 1993 3 18, p. 29. --------------------------------------------------
Oficialusis leidinys L 027 , 03/02/1996 p. 0006 - 0006



Komisijos reglamentas (EB) Nr. 205/96 1996 m. vasario 2 d. iš dalies keičiantis Reglamentą (EEB) Nr. 1538/91, nustatantį išsamias Reglamento (EEB) Nr. 1906/90 dėl tam tikrų prekybos paukštiena standartų įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos reglamentą (EEB) Nr. 1906/90 dėl tam tikrų prekybos paukštiena standartų [1] su paskutiniais pakeitimais, padarytais Reglamentu (EB) Nr. 3204/93 [2], ypač į jo 9 straipsnį, kadangi Komisijos reglamente (EEB) Nr. 1538/91 [3] su paskutiniais pakeitimais, padarytais Reglamentu (EB) Nr. 2390/95 [4], yra nustatytos išsamios prekybos standartų paukštienos sektoriuje įgyvendinimo taisyklės; kadangi turėtų būti pakoreguotos nuostatos dėl kompetentingų institucijų arba jų priežiūroje atliekamų patikrinimų, susijusių su sušaldytuose ir greitai sušaldytuose viščiukuose esančio vandens kiekio kontrole, dažnumo ir dėl išlaidų, kurias tam tikrais atvejais apmoka pramonės įmonės; kadangi šių patikrinimų rezultatai turėtų būti prieinami nacionalinėms etaloninėms laboratorijoms ir Bendrijos etaloninei laboratorijai, kad šios galėtų juos įvertinti, be to, juos turėtų išnagrinėti Vadybos komitetas; kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1538/91 14a straipsnis iš dalies keičiamas taip: 1) 4 dalyje žodžiai "kas dvi savaites" pakeičiami į "kas du mėnesius"; 2) 5 dalis papildoma šia pastraipa: "Kiekvieną kartą, kai laikoma, kad sušaldytų arba greitai sušaldytų viščiukų siunta neatitinka šio reglamento reikalavimų, jos atnaujina tyrimą, tikrindamos ne rečiau nei nurodyta 4 dalyje, tik po to, kai triskart iš eilės atlikusios patikrinimus pagal V arba VI priedo reikalavimus, kai daugiausia keturias savaites turi būti imami trijų skirtingų gamybos dienų mėginiai, jos gavo neigiamus rezultatus. Su šiais patikrinimais susijusias išlaidas apmoka konkreti skerdykla."; 3) 12 dalis papildoma 12a dalimi: "12a. Valstybių narių kompetentingos institucijos nedelsdamos praneša atitinkamai nacionalinei etaloninei laboratorijai apie savo pačių arba savo priežiūroje atliktų patikrinimų rezultatus. Nacionalinės etaloninės laboratorijos kas šešis mėnesius perduoda šiuos duomenis Bendrijos etaloninei laboratorijai, kad ši atliktų tolesnį įvertinimą ir ne rečiau kaip kartą per metus juos aptartų su nacionalinėmis etaloninėmis laboratorijomis. Duomenys pateikiami Vadybos komitetui, kad šis juos apsvarstytų pagal Reglamentą (EEB) Nr. 2777/75 18 straipsnį." 2 straipsnis Šis reglamentas įsigalioja 1996 m. kovo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. vasario 2 d. Komisijos vardu Franz Fischler Komisijos narys [1] OL L 173, 1990 7 6, p. 1. [2] OL L 289, 1993 11 24, p. 3. [3] OL L 143, 1991 6 7, p. 11. [4] OL L 244, 1995 10 12, p. 60. --------------------------------------------------
Oficialusis leidinys L 304 , 07/11/1997 p. 0001 - 0002



Tarybos reglamentas (EB) Nr. 2205/97 1997 m. spalio 30 d. iš dalies pakeičiantis Reglamentą (EEB) Nr. 2847/93, nustatantį bendros žuvininkystės politikos kontrolės sistemą EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi, remiantis Reglamento (EEB) Nr. 2847/93 [4] 19d straipsniu, Taryba, inter alia, turi priimti nuostatas dėl pranešimo apie sugavimus; kadangi 1995 m. kovo 27 d. Tarybos reglamento (EB) Nr. 685/95 dėl žvejybinės pastangos, susijusios su tam tikromis žvejybos zonomis ir ištekliais, valdymo [5] 7 straipsnio 4 dalyje numatyta, jog valstybės narės imasi visų būtinų priemonių, kad, pradėjus įgyvendinti Bendrijos infrastruktūrą, susijusią su duomenų apie jos vandenyse sugautą sugavimą tvarkymu, t. y. ne vėliau kaip nuo 1998 m. sausio 1 d., su jų vėliavomis plaukiojantys laivai, įplaukdami į zonas arba išplaukdami iš jų, būtinai praneštų apie laive turimą sugavimą; kadangi būtina priimti įgyvendinimo nuostatas dėl pranešimo, vadinamo "pranešimu apie pastangą", perdavimo; kadangi, atsižvelgiant į tai, kad Bendrijos palydovinė laivų priežiūros sistema užtikrina, jog vėliavos valstybės narės ir, tam tikrais atvejais, pakrančių valstybės narės gauna pranešimus iš žvejybos laivų, reikėtų numatyti sistemą duomenims apie sugavimus perduoti; kadangi dėl to Reglamentas (EEB) Nr. 2847/93 turėtų būti iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2847/93 iš dalies keičiamas taip: 1. 19b straipsnio 1 dalis papildoma šia įtrauka: "— laive paliktas sugavimas gyvojo svorio kilogramais pagal rūšis." 2. 19b straipsnis papildomas šia dalimi: "4. 36 straipsnyje nustatyta tvarka patvirtinamos išsamios šio straipsnio įgyvendinimo taisyklės." 3. 19c straipsnio 1 dalyje po žodžio "teleksu" , įrašoma: "VMS,". 4. 19d straipsnis pakeičiamas taip: "19d straipsnis Valstybės narės imasi būtinų priemonių užtikrinti, kad pranešimai apie pastangą, gauti pagal 19b ir 19c straipsnius, būtų įrašyti į kompiuterinę formą." 5. Pridedamas šis straipsnis: "19j straipsnis Siekiant užtikrinti, kad būtų laikomasi 19b, 19c ir 19e straipsniuose nustatytų įpareigojimų, visos valstybės narės atlieka dėl šių įpareigojimų atsirandančių duomenų kryžminius patikrinimus ir sutikrinimus." 2 straipsnis Šis reglamentas įsigalioja 1998 m. sausio 1 d. Jis taikomas nuo 1998 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1997 m. spalio 30 d. Tarybos vardu Pirmininkas F. Boden [1] OL C 188, 1995 7 22, p. 8. [2] OL C 269, 1995 10 16, p. 221. [3] OL C 18, 1996 1 22, p. 102. [4] OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 686/97 (OL L 102, 1997 4 19, p. 1). [5] OL L 71, 1995 3 31, p. 5. --------------------------------------------------
Oficialusis leidinys L 195 , 28/07/1999 p. 0007 - 0008



Komisijos reglamentas (EB) Nr. 1645/1999 1999 m. liepos 27 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2801/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 1068/97 [2], ypač į jo 6 straipsnio 3 ir 4 dalis, (1) kadangi pagal Reglamento (EEB) Nr. 2081/92 5 straipsnį Prancūzija Komisijai pateikė dvi paraiškas dėl pavadinimų užregistravimo geografinėmis nuorodomis ar kilmės vietos nuorodomis; (2) kadangi pagal minėto reglamento 6 straipsnio 1 dalį nustatyta, kad šios paraiškos atitinka visus to reglamento reikalavimus, visų pirma jose pateikta visa pagal minėto reglamento 4 straipsnį reikalaujama informacija; (3) kadangi šiuos pavadinimus išspausdinus Europos Bendrijų oficialiajame leidinyje [3] Komisija negavo nė vieno pagal Reglamento (EEB) Nr. 2081/92 7 straipsnį pateikto protesto dėl šio reglamento priede pateiktų pavadinimų; (4) kadangi dėl to šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu visoje Bendrijoje juos saugoti kaip saugomas kilmės vietos nuorodas ir saugomas geografines nuorodas; (5) kadangi šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 872/1999 [5], priedą, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Komisijos reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos kilmės vietos nuorodos ir saugomos geografinės nuorodos. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. liepos 27 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 387,1998 12 12, p. 22; OL C 343, 1998 11 11, p. 7. [4] OL L 327, 1996 12 18, p. 11. [5] OL L 110, 1999 4 28, p. 4. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai, daržovės ir grūdai PRANCŪZIJA Mâche nantaise (SGN) Coco de Paimpol (SKVN) --------------------------------------------------